KBANK จับตา 21 ม.ค.นี้ ประกาศงบไตรมาส 4/64 โบรกฯชูหุ้น Top pick
KBANK จับตา 21 ม.ค.นี้ ประกาศงบไตรมาส 4/64 โบรกฯชูหุ้น Top pick แนะซื้อเป้า 175 บ. 
KBANK จับตา 21 ม.ค.นี้ ประกาศงบไตรมาส 4/64 โบรกฯชูหุ้น Top pick แนะซื้อเป้า 175 บ.
30 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (28 ธ.ค.2564) ว่า ธนาคารกสิกรไทย จำกัด (มหาชน) หรือ KBANK แนะซื้อ ราคาเป้าหมาย 175 บาท คาดวันที่ 21 ม.ค. 2565 KBANK จะรายงานกำไรไตรมาส 4/2564 ที่ 7.35 พันล้านบาท ลดลง 45% เทียบช่วงเดียวกันของปีก่อน เพราะค่าใช้จ่ายสำรอง และลดลง 15% เทียบไตรมาสก่อนหน้า เพราะ Opex เพิ่มขึ้นตามฤดูกาล ด้านสินเชื่อ คาดสินเชื่อขยายตัว 11% เทียบช่วงเดียวกันของปีก่อน และ โต 2% เทียบไตรมาสก่อนหน้า คาด Gross NPL +5% เทียบช่วงเดียวกันของปีก่อน,โต 0.5% เทียบไตรมาสก่อนหน้า KBANK ยังคง Write-off/ขาย NPL เพื่อบริหารจัดการระดับ NPL
ยังคงประมาณการกำไรปี 2565 ที่ 3.6 หมื่นล้านบาท (+6% เทียบช่วงเดียวกันของปีก่อน) จับตาการแถลง Guidance ซึ่งคาดว่าประมาณการกำไรอาจมี upside จากสำรองที่น้อยกว่าคาด คงคำแนะนำ Buy TP22F 175.0 บาท ยังคงเลือกเป็น Top pick (คู่กับ SCB)